Olga Cossettini

Olga Cossettini (San Jorge, 1898ko abuztuaren 18a - Rosario, 1987ko maiatzaren 23a) argentinar maistra eta pedagogoa  izan zen. Bere bizitza, ahizpa Leticiarekin batera, eskola tradizionala eraldatzen eman zuen.

 Biografia 
 Hastapenak 
Olga Cossettini Alpina Bodello eta Antonio Cossettiniren alaba zen. Corondan jaso zuen maistra titulua 1914an.

1904ko maiatzaren 19an jaiotako Letiziaren ahizpa zen, eta berarekin haur jolasak partekatzen zituen bitartean, elkarrekin   hezkuntza berriaren arrastoaren jaiotza diseinatu zuten.

1930ean, Amanda Ariasekin batera, “Domingo de Oro” Eskola Normaleko zuzendariarekin, bere ahizpa Leticiarekin eta irakasle guztiekin batera, interes-zentroen eta Serena Eskolaren ezarpena abiarazi zuen.

1940an, Estatu Batuetako Guggenheim Fundazioak beka bat eman zion, eta 1946an, Argentinaren ordezkari gisa, Mexikon egindako Maisuen Biltzar Amerikarrean parte hartu zuen. 

Buenos Aires probintziako eskolen zuzendari izan zen 1958tik. Ondoren, Washingtonen egindako Unescoren Hezkuntza Planifikaziorako Kongresurako ordezkari ofizial izendatu zuten. Maisu-maistren prestakuntzan aditua ere izan zen Hondurasen, 1969an.

 Esperientzia 
Esperientzia  berriari Escuela Serena edo Escuela Activa, gaur egun erabiltzen den izena, deitu zioten. Esperientzia pilotu gisa hasi zen, Rafaela hirian, Santa Fe probintzian, dagoen “Domingo de Oro” Eskola Normalean. Gero, Olgak zuzendari kargua lortu zuenean, Gabriel Carrasco doktorearen 69. Eskolan gauzatu zen, Rosario hirian, Alberdi auzoaren bihotzean. Leku hau ezin hobea zen kanpora, errekara... egiten ziren bisiten esperientzietarako.

 Azken urteak 
1986an Konex Fundazioaren errekonozimendua jaso zuen, Argentinako maistra/irakasle garrantzitsuenetako bat bezala.

 Esperientziaren oinarriak 
Cossettini ahizpen lana honako hauen teoria eta ekarpenetan oinarritu zen:

 Giuseppe Lombardo Radice (1879 - 1938)
 Giovanni Gentile (1875 - 1944)
 Maria Montessori (1870 - 1952)
 John Dewey (1859 - 1952)

Hauek haurrengan oinarritutako hezkuntza bultzatu zuten, ikaskuntzaren protagonista bihurtuz eta ez soilik hartzaileak.

Eskola tradizionalarekiko ezberdintasun nagusiak honela laburbil daitezke:

 Haurraren nortasunarekiko errespetu handia: haurrarekiko maitasun-sentimendua ez ezik, haren indibidualtasunaren azterketa biologiko eta psikologiko arretatsua ere behar da.
 Eskolaren eta komunitatearen arteko mugak ezabatzea: hezkuntza pertsonen bizipen-egituran gertatu behar den gizarte-egitatetzat hartu zen.
 Diskriminazio mota oro arbuiatzea: haurrak jatorri desberdinetakoak eta lankideak aintzat hartzean berdintasuna, aniztasun sozial, ekonomiko eta politikoa errepublikanoen substratu gisa onartzea berresten du.
 Maisu-maistren eta tokiko komunitatearen arteko bizikidetza: maisu-maistraren bizilekuak, eskolaren hurbiltasunean, berariazko zereginaren emaitzak errazten ditu.

 Liburuak 

 Escuela Serena (1935)
 El niño y su expresión (1940)
 Escuela viva (1942).
 El lenguaje y la lectura en primer grado (1976)

 Beste lan eta jarduera batzuk 
 1420 Legea Omentzeko Batzordearen Batzorde Betearazleko idazkaria.
 Goi Mailako Ikasketen Ikastetxe Librea 1951-1954.
 Santa Feko Eskolen Ataleko ikuskatzailea, 1955-1957.
 Itsasertzeko Unibertsitate Nazionala 1955-1964.
 Buenos Aireseko Eskoletako zuzendari nagusia, 1958.
 Buenos Airesko Unibertsitatea 1961-1966.

 Sariak eta aintzatespenak 
 1985ean Rosario Hiriko Hiritar Ospetsua izendatu zuten bere ahizparekin batera.
 1986an, Giza Zientzien Hezkuntza-alorreko Konex Saria (Merezimenduaren Diploma) jaso zuen.
 1991n Mario Piazzaren "La escuela de la Señorita Olga" filma estreinatu zen, Cossettini ahizpen esperientziaren testigantza ematen duena.
 Conicet Cossettini artxiboaren zaindaria da, eta bertan ahizpen ondare guztiaren dokumentu-biltegia mantentzen da.

 2018an, Antonio Bonfatti diputatuaren proiektu bat, onartua izan zen. Berak erabaki zuen Olga eta Leticia Cossettini bizi izan ziren etxearen, non burutu zuten beren heziketa-lanik handiena,  desjabetzea. Bertan, laborategi pedagogiko bat eta museo interaktibo bat egongo dira.
 Rosario hiriko “Olga Cossettini” 28. Goi Mailako Hezkuntzako Institutuak, Florencio Varelaren ISFD 54-ak eta Puerto Maderoko (Buenos Aires) kale batek ere bere izena daramate.
 Santa Feko sari batek bere izena eta bere ahizparena darama: "Olga eta Leticia Cossettini" Saria. Sari horren helburua da irakaskuntza-lana aitortzea eta berrikuntza-estrategien sustapena saritzea Serena Eskolaren esperientziak postulatutako irizpideekin lotutako hezkuntza-erakundeetan.

 Erreferentziak 

 Kanpo estekak 
 Olga andereñoaren eskola
 Oharra Puerto Madero eremuan, lineako gida
 Lombardo Radice, Giuseppe
 Gentile, Giovanni
 Duela 25 urte hil zen Olga Cossettini maistra

Kategoria:Emakume irakasleak
Kategoria:Emakume pedagogoak
Kategoria:Maistrak
Kategoria:Emakume idazleak